Ikävä tapaturma
Ikävä tapaturma sattui Lapinlahden seurakunnan kirkkoväärti Tahvo Ollikaiselle toissa maanantai-aamuna. Hän oli tuulimyllyllään jauhattamassa ja huomasi myllystä lähtevän rotan, joka juoksi alas maahan. Kirkkoväärti, toverinaan eräs mökinmies, juoksi perästä ja alkoi hätyyttää rottaa. Rotta pujahti myllyn varvashirren alle, johon miehet alkoivat sitä seipäillään sohomaan ja kirkkoväärti siltä kohdalta, jossa siivet pyöri. Tässä rotan pyyntitouhussaan hän ei muistanutkaan varoa ja kiivaasti pyörivän myllyn siipitanko paiskasi kirkkoväärtiä poskiluulle päähän niin voimakkaasti, että hän samassa kaatui tunnottomana maahan. Lääkäri noudettiin Iisalmelta heti. Lomasta kuuluu hän olevan tunnossaan, mutta enimmät ajat tunnotonna.</div>

Lähde 
 Lähde: Savo 17.6.1890 sivu 3

Katso myös
 Myllyn vaihtopyörä ruhjonut miehen kuoliaaksi

Anonyymi
Onnettomuudet
Savo (sanomalehti)
1890